open-index/open-wikipedia-markdown huggingface dataset:
খরাজ মুখোপাধ্যায়

**খরাজ মুখোপাধ্যায়** (জন্ম: ৭ জুলাই ১৯৬৩) একজন ভারতীয় অভিনেতা ও নেপথ্য গায়ক।&nbsp; ১৯৮০ সালে হুলস্থুল চলচ্চিত্রে অভিনয়ের মাধ্যমে তিনি বাংলা চলচ্চিত্রে যাত্রা শুরু করেন। প্রায় তিন দশক ধরে তিনি পাতালঘর, বাই বাই ব্যাংকক, কাহানি, দ্য নেমসেক, এক্সিডেন্ট,  মুক্তধারা, স্পেশাল ২৬, জাতিস্মর সহ অসংখ্য চলচ্চিত্রে অভিনয় করেছেন। 

## ব্যক্তিজীবন
তিনি কলকাতার সেন্ট লরেন্স হাই স্কুল থেকে তার প্রাথমিক শিক্ষা সমাপ্ত করেন। তার নাট্যগুরু রমাপ্রসাদ বণিক। বাণিজ্যিক এবং স্বাভাবিক অভিনয়ে তিনি দক্ষতা অর্জন করেছেন। ২০১২ সালের কাহানী চলচ্চিত্রে তিনি ইনস্পেকটর চ্যাটার্জী চরিত্রে অভিনয় করেন। ২০০৪ সালে পাতালঘর চলচ্চিত্রের জন্য বেঙ্গল ফিল্ম জার্নালিস্টস' অ্যাসোসিয়েশন – সেরা পুরুষ প্লেব্যাক পুরস্কার লাভ করেন।

## চলচ্চিত্রের তালিকা

### ২০১০-২০১৫

### ২০১৫ - ২০২০

### ২০২০ - বর্তমান

### ওয়েব ধারাবাহিক

* *কামিনী*
* *রহস্য রোমাঞ্চো*
* *ফেলুদা ফেরত*
* *রশ্মি*
* *ব্যাধ*

## আরও দেখুন
* ছবি বিশ্বাস
* রজতাভ দত্ত

## তথ্যসূত্র

## বহিঃসংযোগ

*

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
মেঘা গুপ্তা

**মেঘা গুপ্তা** হলেন একজন ভারতীয় টেলিভিশন অভিনেত্রী এবং মডেল। তিনি বেশ কয়েকটি টেলিভিশন ধারাবাহিকে উপস্থিত হয়েছেন; যার মধ্যে উল্লেখযোগ্য হলো: কাব্যঞ্জলি, কুমকুম, মমতা, সি.আই.ডি., এমটিভি বিগ এফ (২য় পর্ব), ম্যায় তেরি পারছাই হুঁ। তিনি নামান শর সাথে নাচ বলিয়ে ৪-এ প্রতিযোগিতা করেন এবং উক্ত প্রতিযোগিতায় তারা রানার্স-আপ হন। গুপ্তা ২০১৪ সালের আগস্টে ইয়ে হে আশিকি এবং পেয়ার তুনে কেয়া কিয়ার মতো নাটকে অভিনয় করেছেন।

গুপ্তা ২০১০ সালে ফেম সিনেমাসের মালিক আদিত্য শ্রফকে বিবাহ করেন, কিন্তু তাদের মধ্যে ২০১৪ সালে বিবাহ বিচ্ছেদ ঘটে। অতঃপর ২০১৬ সালে আগস্টে, তিনি এক থা রাজা এক থী রানীর অভিনেতা সিদ্ধান্ত কর্ণিকের সাথে বিবাহবন্ধনে আবদ্ধ হন।

## টেলিভিশন

## চলচ্চিত্র

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
থাকিন বা হিয়েন

**থাকিন বা হিয়েন** (১৯১৭ - ২০ নভেম্বর, ১৯৪৬) ছিলেন বর্মা কমিউনিস্ট পার্টির অন্যতম প্রতিষ্ঠাতা সদস্য ও সাম্যবাদী বিপ্লবী। তিনি ব্রিটিশ শাসিত বর্মার ট্রেড ইউনিয়ন আন্দোলনের প্রধান নেতা ছিলেন।

## বিপ্লবী কর্মকাণ্ড
বা হিয়েনের পিতার নাম ছিল ইউ মিন এবং মাতা দাও উ। তিনি ইনোয়া শহরে জন্মগ্রহণ করেন। ১৯৩৫ সালে থাকিন বা হিয়েন সারা বর্মা ছাত্র সংসদের সভাপতি হন। রেঙ্গুনের নাগানি বুক ক্লাবের জন্যে মার্ক্সবাদী সাহিত্যের অনুবাদ করেছিলেন। বর্মার জাতীয়তাবাদী সংগঠন দোবামা এশিয়াওনে'র নেতা ছিলেন তিনি। থাকিন বা হিয়েন তেলের খনি শ্রমিকদের সংগঠন গড়ে তুলেছিলেন ইয়েনেঙ্গুয়াং শহরে। ১৯৩৯ সাল থেকে বর্মা কমিউনিস্ট পার্টির কেন্দ্রীয় কমিটিতে গুরুত্বপূর্ণ ভূমিকা রেখেছেন। তিনি ১৯৪০-৪২ সাল পর্যন্ত কারাবন্দী থাকেন। টাঙ্গু অঞ্চল ফ্যাসিবিরোধী বাহিনীর প্রধান হিসেবে কাজ করার সময় ১৯৪৫ সালে আত্মগোপনে চলে যান। সারা বর্মা ট্রেড ইউনিয়ন কংগ্রসে সংগঠন পূনর্গঠিত হলে তিনি হন তার প্রথম সভাপতি।

## মৃত্যু
তিনি ২০ নভেম্বর, ১৯৪৬ সালে মান্দালয়ে হাসপাতালে মাত্র ৩০ বছর বয়েসে ম্যালেরিয়া আক্রান্ত হয়ে মারা যান।

## তথ্যসূত্র

বিষয়শ্রেণী:বর্মী সাম্যবাদী
বিষয়শ্রেণী:১৯১৩-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:১৯১৭-এ জন্ম
বিষয়শ্রেণী:ইয়াংগুন বিশ্ববিদ্যালয়ের প্রাক্তন শিক্ষার্থী
ভাষা আন্দোলনে একুশে পদক

**ভাষা আন্দোলনে একুশে পদক** হলো একুশে পদক প্রদানের একটি অন্যতম প্রধান ক্ষেত্র। এটি ১৯৫২ সালের ভাষা আন্দোলনের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০০০ সালে ভাষা শহীদ বরকত, ভাষা শহীদ জব্বার, ভাষা শহীদ সালাম, ভাষা শহীদ রফিক, ভাষা শহীদ শফিউর এবং ভাষা সৈনিক গাজীউল হককে প্রথমবারের মতো “ভাষা আন্দোলনে একুশে পদক” প্রদান করা হয়।

## আরও দেখুন
* একুশে পদক;
* ভাষা আন্দোলনে একুশে পদক বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:একুশে পদক
শাহী ইমাম

**শাহী ইমাম** বলতে দিল্লী জামে মসজিদের ইমামগণকে বুঝানো হয়ে থাকে। মোগল সম্রাট শাহজাহান ১৬৪৪ সালে উক্ত মসজিদ নির্মাণ শুর করেন, দীর্ঘ ১২ বছর লাগে মসজিদটি বানাতে। সম্রাট শাহজাহান শাহী মসজিদের জন্য বুখারা নগরীর (বর্তমান উজবেকিস্থানের একটি শহর) সৈয়দ আব্দুল গফুর শাহ বুখারীকে নিয়ে আসেন ইমাম হিসেবে নিয়োগদান করার জন্য। সৈয়দ আব্দুল গফুর শাহ বুখারী দিল্লী জামে মসজিদেরর প্রথম ইমাম, তার ইমামতিতে ১৬৫৬ সালের ২৩শে জুলাই প্রথম নামায আদায় করা হয়। সম্রাট শাহজাহান তাকে শাহী ইমাম উপাধী প্রদান করেন এবং ইমামত-এ-উজমার উচ্চ পদে নিয়োগ প্রদান করেন। দিল্লী জামে মসজিদের বর্তমান ইমাম (২০১৭ সাল) প্রথম ইমামের বংশধর। মুসলিম বিশ্বে সাধারণত এভাবে ইমাম নিয়োগ দেয়া হয়না। কিন্তু সম্রাট শাহজাহানের কারণে ১৬৫৬ সালের পর থেকে এই রীতি শুধুমাত্র উক্ত মসজিদের জন্য আইনে পরিণত হয়েছে, যা দীর্ঘ মোগল সাম্রাজ্যকাল থেকে বর্তমান পর্যন্ত চলে এসেছে। শুধুমাত্র সৈয়দ আব্দুল গফুর শাহ বুখারীর বংশধর শাহী ইমাম হতে পারবেন।

## দিল্লী জামে মসজিদের ইমামগণ
সৈয়দ আব্দুল্লাহ বুখারী|thumb

দিল্লী জামে মসজিদের ইমামগণের নামঃ 

# সৈয়দ আব্দুল গফুর শাহ বুখারী (২৩শে জুলাই ১৬৫৬ থেকে শুরু)
# সৈয়দ আব্দুল শাকুর শাহ বুখারী
# সৈয়দ আব্দুল রাহিম শাহ বুখারী
# সৈয়দ আব্দুল গফুর শাহ বুখারী থানি
# সৈয়দ আব্দুল রেহমান শাহ বুখারী
# সৈয়দ আব্দুল কারিম শাহ বুখারী
# সৈয়দ মীর জীবন শাহ বুখারী
# সৈয়দ মীর আহমেদ আলী শাহ বুখারী ( ১৬ই অক্টোবর ১৮৯২ সাল পর্যন্ত)
# সৈয়দ মোহাম্মাদ শাহ বুখারী (১৬ই অক্টোবর ১৮৯২ সাল থেকে) 
# সৈয়দ আহমেদ বুখারী (২০ ফেব্রুয়ারি ১৯৪২ পর্যন্ত)
# সৈয়দ হামিদ বুখারী (২০ ফেব্রুয়ারি ১৯৪ - ৮ জুলাই ১৯৭৩ পর্যন্ত)
# সৈয়দ আব্দুল্লাহ বুখারী  (৮ জুলাই ১৯৭৩ - ১৪ অক্টোবর ২০০০ )
# সৈয়দ আহমেদ বুখারি (১৪ অক্টোবর ২০০০ থেকে বর্তমান )
### পরবর্তী শাহী ইমাম
সৈয়দ শাবান বুখারী (আনুষ্ঠানিক পদবী "দস্তারবন্দী") হলেন ভবিষ্যত শাহী ইমাম। তিনি ২০১৪ সালের ২২ নভেম্বর নায়েবে ইমাম (ডেপুটি শাহী ইমাম) হিসেবে মনোনীত হন। তার পিতা ও বর্তমান সৈয়দ আহমেদ বুখারী যতদিন জীবিত থাকবেন বা সঠিক ভাবে দায়িত্ব পালন করতে পারবেন ততদিন পর্যন্ত সৈয়দ শাবান বুখারী ডেপুটি হিসেবে কাজ করতে করবেন। তারপর তাকে শাহী ইমাম হিসেবে নিয়োগ দেয় হবে। বর্তমান শাহী ইমামের পিতা সৈয়দ আব্দুল্লাহ বুখারী তার অসুস্থতার জন্য সকল দায়িত্ব তার পুত্রকে দিয়েছিলেন। তিনি ২০০৯ সালের ৮ জুলাই হৃদযন্ত্র বিকল হয়ে মারা যান।  তখন থেকে তার পুত্র সৈয়দ আহমেদ বুখারী শাহী ইমামের পদে নিযুক্ত আছেন।

## আরো দেখুন

## তথ্যসূত্র

বিষয়শ্রেণী:ভারতে ইসলাম
বিষয়শ্রেণী:ইসলাম বিষয়ক অসম্পূর্ণ নিবন্ধ
বিষয়শ্রেণী:দিল্লির মসজিদ
বিষয়শ্রেণী:ভারতীয় ইমাম
আর্থার মেইলি

**আর্থার আলফ্রেড মেইলি** (; জন্ম: ৩ জানুয়ারি, ১৮৮৬ - মৃত্যু: ৩১ ডিসেম্বর, ১৯৬৭) নিউ সাউথ ওয়েলসের জেটল্যান্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে ২১ টেস্টে অংশ নেয়ার সুযোগ ঘটে তার।

ঘরোয়া প্রথম-শ্রেণীর ক্রিকেটে ১৯১২ থেকে ১৯৩০ সময়কালে নিউ সাউথ ওয়েলসের প্রতিনিধিত্ব করেছেন **আর্থার মেইলি**। দলে তিনি মূলতঃ বোলার ছিলেন। ডানহাতে লেগ ব্রেক ও গুগলি বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।

## খেলোয়াড়ী জীবন
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক হয়। একই দলের বিপক্ষে ১৪ আগস্ট, ১৯২৬ তারিখে সর্বশেষ টেস্টে অংশগ্রহণ করেন তিনি। সমগ্র খেলোয়াড়ী জীবনে ৯৯টি টেস্ট উইকেটের সন্ধান পেয়েছেন। তন্মধ্যে, ১৯২০-২১ মৌসুমের অ্যাশেজ সিরিজেই পেয়েছিলেন ৩৬ উইকেট। মেলবোর্নে অনুষ্ঠিত সিরিজের চতুর্থ টেস্টের দ্বিতীয় ইনিংসে ৯/১২১ নিয়ে নিজস্ব সেরা বোলিং নৈপুণ্য তুলে ধরেন। তার এ সাফল্যটি অদ্যাবধি যে-কোন অস্ট্রেলীয় বোলারের সেরা বোলিং পরিসংখ্যান হিসেবে টিকে রয়েছে।

১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে জনি টেলরের সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।

১৯২১ সালের অ্যাশেজ সফরে চেল্টেনহামে অনুষ্ঠিত প্রথম-শ্রেণীর ক্রিকেটে অবিস্মরণীয় নৈপুণ্য প্রদর্শন করেন। গ্লুচেস্টারশায়ারের বিপক্ষে দ্বিতীয় ইনিংসে ৬৬ রানে সকল উইকেট লাভ করেন আর্থার মেইলি।

ঐ সাফল্যের বিপরীতে তিনি প্রথম-শ্রেণীর ক্রিকেটে সর্বাপেক্ষা ব্যয়বহুল বোলিং পরিসংখ্যান দাঁড় করানোর অধিকারী। ১৯২৬-২৭ মৌসুমে মেলবোর্নে নিউ সাউথ ওয়েলসের প্রতিনিধিত্ব করেন। প্রতিপক্ষ ভিক্টোরিয়া প্রথম-শ্রেণীর ক্রিকেটে সর্বাধিক ১১০৭ রানের রেকর্ড গড়ে। মেইলি আট-বলে গড়া ৬৪ ওভার বোলিং করে কোন মেইডেন লাভ করেননি। ইনিংসে তার বোলিং পরিসংখ্যান ছিল ৪/৩৬২।

## ব্যক্তিগত জীবন
শুরুরদিকে তিনি শ্রমিক হিসেবে কর্মজীবন অতিবাহিত করেন। পরবর্তীকালে প্রতিভাবান লেখক ও শিল্পী হিসেবে প্রতিষ্ঠা পান। ১৯২০ থেকে ১৯৫৩ সময়কালে তার সময়কালের ক্রিকেটারদের ঘিরে একগুচ্ছ কার্টুনের পুস্তিকা প্রকাশ করেন। ১৯৫৮ সালে আত্মজীবনীমূলক গ্রন্থ 'টেন ফর ৬৬ এন্ড অল দ্যাট' প্রকাশ করেন।

৩১ ডিসেম্বর, ১৯৬৭ তারিখে ৮১ বছর বয়সে নিউ সাউথ ওয়েলসের কিরাউই এলাকায় তার দেহাবসান ঘটে।

## তথ্যসূত্র

## আরও দেখুন
* বার্ট ওল্ডফিল্ড
* জ্যাক গ্রিগরি
* আর্চি জ্যাকসন
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ

* 
* 
* Mailey, Alfred Arthur (Australian Dictionary of Biography)
*  (5:47 to 6:07)

বিষয়শ্রেণী:১৮৮৬-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় ব্যাঙ্গচিত্রবিদ
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ইনিংসে ১০ উইকেট লাভকারী ক্রিকেটার
বিষয়শ্রেণী:ক্রিকেট ঐতিহাসিক ও লেখক
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
সৈয়দ আহমেদ বুখারী

**সৈয়দ আহমেদ বুখারী** দিল্লী জামে মসজিদের ১৩ তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর।

## পূর্বপুরুষগণ এবং নিয়োগ
সৈয়দ আহমেদ বুখারী তার বাবা সৈয়দ আবদুল্লাহ বুখারীর পর ২০০০ সালের ১৪ অক্টোবর দিল্লী জামে মসজিদের শাহী ইমাম হিসেবে নিয়োগ পান। ২২শে নভেম্বর ২০১৪ সালে তার পুত্র সৈয়দ শাবান বুখারী পরবর্তী শাহী হিসেবে আনুষ্ঠানিকভাবে মনোনীত হন, যদিও এখন পর্যন্ত সৈয়দ আহমেদ বুখারী উক্ত পদে বহাল আছেন।

২০১৪ সালে *[[দ্য টাইমস অব ইন্ডিয়া|টাইমস অফ ইন্ডিয়া]]<nowiki/>র * একটি সাক্ষাৎকারে তিনি বলেন, "মোদি নিজেকে ১২৫ কোটি ভারতীয়দের জন্য নিজেকে প্রধানমন্ত্রী দাবি করেন, কিন্তু সুবিধামত ও ইচ্ছাকৃতভাবে তিনি মুসলিমদের এড়িয়ে গেছেন। তিনি দেখিয়ে দিয়েছেন যে তিনি আমাদের মত না। তিনি সেই ব্যক্তি যিনি আমাদের সম্প্রদায়ের কাছ থেকে দুরত্ব বজায় রেখেছেন, তাই আমিও উনার কাছ থেকে নিজেকে দূরে রাখতে পছন্দ করি।" 

## বিতর্ক
২০০১ সালে সৈয়দ আহমেদ বুখারীর বিরুদ্ধে একটি ফৌজদারি মামলা দায়ের করা হয়। ঐ বছর ৩ সেপ্টেম্বর তারিখে লোদি কলোনীতে তার নেতৃত্বে একটি মিছিল পুলিশের সাথে সংঘর্ষে জড়িয়ে পড়ে এবং তাদের সিজিও কমপ্লেক্সের কাছ থেকে সরানোর চেষ্টা করা হয়। এরপর তার বিরুদ্ধে একেরপর এক মামলা করা হয়। কিন্তু সাম্প্রদায়িক উত্তেজনার কারণে পুলিশ তাকে আটক করতে ব্যর্থ হয়। ম্যাজিস্ট্রেট পরিলক্ষন করেন যে প্রচলিত আইন অনুযায়ী বুখারী একজন অপরাধী।

## তথ্যসূত্র

বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:ভারতীয় ইমাম
বিষয়শ্রেণী:কুরআনের হাফেজ
বিষয়শ্রেণী:২১শ শতাব্দীর ইমাম
রায়পুর ইউনিয়ন

**রায়পুর ইউনিয়ন** নামে বাংলাদেশে মোট ৯টি ইউনিয়ন রয়েছে। যথা:
* রায়পুর ইউনিয়ন, আনোয়ারা; (চট্টগ্রাম জেলা)
* রায়পুর ইউনিয়ন, গাংনী; (মেহেরপুর জেলা)
* রায়পুর ইউনিয়ন, জীবননগর; (চুয়াডাঙ্গা জেলা)
* রায়পুর ইউনিয়ন, ঠাকুরগাঁও সদর; (ঠাকুরগাঁও জেলা)
* রায়পুর ইউনিয়ন, পীরগঞ্জ; (রংপুর জেলা)
* রায়পুর ইউনিয়ন, বাঘারপাড়া; (যশোর জেলা)
* রায়পুর ইউনিয়ন, বারহাট্টা; (নেত্রকোণা জেলা)
* রায়পুর ইউনিয়ন, মধুখালী; (ফরিদপুর জেলা)
* রায়পুর ইউনিয়ন, রায়পুর; (লক্ষ্মীপুর জেলা)
ফিশ মিউজিয়াম এন্ড বায়োডাইভার্সিটি সেন্টার

**ফিশ মিউজিয়াম এন্ড বায়োডাইভার্সিটি সেন্টার** (অর্থ: *মৎস জাদুঘর ও জীববৈচিত্র্য কেন্দ্র*) বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর। স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত।

সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে।

২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন।

মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ (মিঠাপানির ডলফিন ও মাছ), দ্বিতীয়টির এনসিয়েন্ট এন্ড মিডিয়া, তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন।

মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ব বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।

## তথ্যসূত্র

## বহিঃসংযোগ
* স্টারলিং বিশ্ববিদ্যালয়: "Institute of Aquaculture: teaching the poorest people in Bangladesh" , ১৭ জানুয়ারি ২০১১। সংগৃহীত ১৯ ডিসেম্বর ২০১৬

বিষয়শ্রেণী:ময়মনসিংহ বিভাগের জাদুঘর
বিষয়শ্রেণী:বাংলাদেশ কৃষি বিশ্ববিদ্যালয়
বিষয়শ্রেণী:বাংলাদেশের জাদুঘর
বিষয়শ্রেণী:ময়মনসিংহ
নাসিরুদ্দীন তুসী

**মুহ়ম্মদ ইবনে মুহ়ম্মদ ইবনে আল-হ়াসান আত়-ত়ুসী** (; ১৮ ফেব্রুয়ারি ১২০১ – ২৬ জুন ১২৭৪), যিনি **নাসিরুদ্দীন তুসী** () বা স্রেফ **তুসী** নামে অধিক পরিচিত, ছিলেন একজন পারসিক শিয়া মুসলিম বহুশাস্ত্রজ্ঞ, স্থপতি, দার্শনিক, চিকিৎসক, বিজ্ঞানী ও ধর্মতাত্ত্বিক। মধ্যযুগের অন্যতম শ্রেষ্ঠ মুসলিম বিজ্ঞানী তুসীকে প্রায়শই ত্রিকোণমিতির উদ্ভাবক হিসেবে গণ্য করা হয়। তিনিই প্রথম ত্রিকোণমিতিকে একটি স্বতন্ত্র গাণিতিক বিষয় হিসেবে প্রতিষ্ঠা করেন। মুসলিম মনীষী ইবনে খালদুন তাঁকে শ্রেষ্ঠ পারসিক পণ্ডিতদের অন্যতম হিসেবে বিবেচনা করতেন।

## জীবনী
নাসির আল দীন তুসী জন্মগ্রহণ করেন ইরানের তুস নামক এলাকাতে ১২০১ সালে জন্মগ্রহণ করেন এবং ছোটবেলা থেকেই পড়াশোনা শুরু করেন। তিনি শিয়া পরিবারে জন্মগ্রহণ করেন এবং শৈশবেই তার বাবাকে হারান। হামাদান এবং তুস নামক নগরীতে তিনি কুরআন, হাদিস, যুক্তিবিদ্যা, দর্শন এবং গণিত পড়েন। তিনি কিশোরকালেই নিশাপুরে দর্শন এবং গণিত পড়া শুরু করেন। 
## কর্ম
নাসির উদ্দিন তুসি প্রায় ৫৬টি  বই লিখেন। এরমধ্যে শুধু জ্যামিতি, গোলাকার ত্রিকোণমিতি ও জ্যোতির্বিজ্ঞান সম্পর্কে মোট ষোলটি গ্রন্থ রচনা করেন। তিনি ত্রিকোণমিতিকে জ্যোতির্বিজ্ঞান হতে পৃথক করে সমতল এবং গোলাকৃৎ ত্রিকোণমিতি সম্পর্কে বর্ণনা করেন। গণিতশাস্ত্র প্রণীত তার গ্রন্থগুলোর মধ্যে মুতাওয়াসিতাত বাইনাল হান্দাসা ওয়াল হাইয়া (The Middle Books between Geometry and Astronomy), জামিউল হিসাব বিত তাখতে ওয়াত্বোরাব (Summary of the Whole of Computation with Table and Earth), কাওয়ায়েদুল হান্দাসা, তাহিরুল উসুল অন্যতম।
নাসির উদ্দিন তুসি তার সমস্ত প্রবন্ধ বা পুস্তিকা লিখেছিলেন আরবি ভাষায়। জ্ঞানের পরিধি ও গভীরতার দিক থেকে এই মহান মনীষীর জ্ঞানকে ইরানের মনীষী ইবনে সিনার সঙ্গে তুলনা করা হয়। এ দুজনের মধ্যে ইবনে সিনা চিকিৎসা শাস্ত্রে বেশি পারদর্শী ছিলেন। অন্যদিকে নাসির উদ্দিন তুসির দক্ষতা বেশি মাত্রায় প্রকাশিত হয়েছিল গণিতে। গণিতের নানা বিষয়ে বেশ কয়েকটি মূল্যবান বই লিখেছিলেন নাসির উদ্দিন তুসি।
জার্মান প্রাচ্যবিদ কার্ল ব্রোকেলম্যান মনে করেন নাসির উদ্দিন তুসি বড় ধরনের অবদান রেখেছেন গণিত ও জ্যোতির্বিদ্যায়। কার্ল ব্রোকেলম্যান তার বইয়ে এটাও উল্লেখ করেছেন যে, নাসির উদ্দিন তুসি বিজ্ঞান সম্পর্কিত অনেক বই অনুবাদ করেছিলেন এবং তিনিই প্রথমবারের মত ত্রিকোনমিতিকে একটি স্বতন্ত্র বিজ্ঞান হিসেবে স্বীকৃতি দেন। জ্যোতির্বিদ্যার ওপরও কয়েকটি মূল্যবান রচনা রেখে গেছেন ইরানের এই মনীষী। গণিত বিষয়ে নাসির উদ্দিন তুসির বইগুলো মুসলিম পণ্ডিত বা আলেমদের শিক্ষা-কারিকুলামে স্থান পেয়েছিল। নাসির উদ্দিন তুসির কোনো কোনো মূল্যবান বই অনুদিত হয়েছিল কয়েকটি বিদেশী ভাষায়। ফলে ইউরোপীয় বিজ্ঞানীরা উপকৃত হয়েছিলেন এইসব বই থেকে ।

## আরও দেখুন

* ইরানি বিজ্ঞানীদের তালিকা
* মধ্যযুগীয় ইসলামি বিশ্বে বিজ্ঞান
* শিয়া মুসলিমদের তালিকা

## তথ্যসূত্র

বিষয়শ্রেণী:১২০১-এ জন্ম
বিষয়শ্রেণী:১২৭৪-এ মৃত্যু
বিষয়শ্রেণী:ইরানি শিয়া মুসলিম
বিষয়শ্রেণী:কিবলা নির্ধারণে কাজ করেছেন এমন বিজ্ঞানী
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:১৩শ শতাব্দীর ইরানি গণিতবিদ
বিষয়শ্রেণী:ইরানি নীতিবিদ
মোহাম্মদ ফেরদাউস খান

**মোহাম্মদ ফেরদাউস খান** (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন।

## প্রারম্ভিক জীবন
খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। সে সময় তাঁর সরাসরি শিক্ষক ছিলেন উপমহাদেশের প্রখ্যাত পদার্থবিজ্ঞানী প্রফেসর সত্যেন্দ্রনাথ বসু। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন।

## কর্মজীবন
১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন।

## পারিবারিক জীবন
খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত।

## মৃত্যু
ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন।

## সম্মাননা
* শিক্ষা ও গবেষণায় অবদানের জন্য একুশে পদক, ১৯৮০
* বাংলা একাডেমী ফেলোশিপ

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:২১শ শতাব্দীর বাংলাদেশী লেখক
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম জেলার লেখক
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাঙালি মুসলিম
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
তাজ ওয়েস্ট এন্ড বেঙ্গালুরু

**তাজ ওয়েস্ট এন্ড** হলো ভারতের বেঙ্গালুরু মহানগরীতে অবস্থিত মনোমুগ্ধকর একটি হোটেল৷ এটি বেঙ্গালুরুর এক ঐতিহ্যবাহী হোটেল। তাজ ওয়েস্ট এন্ড, তাজ হোটেল গোষ্ঠীর অংশী এবং এটি ব্যবসায় হোটেল বিভাগের অধীনে শ্রেণিবদ্ধ। ১৩৩ বছর পুরনো এই হোটেলটিকে বেঙ্গালুরুর প্রাচীনতম হোটেল বলে মনে করা হয়।

## ইতিহাস
তাজ ওয়েস্ট এন্ড ১৮৮৭ সনে ব্রন্সন নামের এক ইংরেজ ভদ্রমহিলা ১০টি শয্যা নিয়ে একটি ছোট্ট বোর্ডিং আবাস চালু করেন এবং এটিই হয়ে দাঁড়ায় বেঙ্গালুরু শহরের সর্বপ্রথম হোটেল। হোটেলের জনপ্রিয়তা বাড়তে থাকলে, এটি আরো বড়োকরে রূপান্তরিত হয়। ১৯১২ সালে প্রতিষ্ঠানটির মালিকানা বদলে যায় এবং সেইসময় অনুসারে একটি মোটা অঙ্কের টাকা (৪০০০ টাকা) এর বিনিময় *স্পেনসার্স* এটিকে কিনে ফেলে। বহুদশক পর ১৯৮৪ সালে হোটেলটি আবার হাত বদলায় এবং এবারে বর্তমান মালিক অর্থাৎ তাজ গোষ্ঠী হোটেলটিকে কেনে।

## তথ্যসূত্র

বিষয়শ্রেণী:ভারতের হোটেল
বিষয়শ্রেণী:ভারতের ঐতিহ্যবাহী হোটেল
বিষয়শ্রেণী:বেঙ্গালুরুর হোটেল
বৃন্দাবনচন্দ্র মন্দির

**বৃন্দাবনচন্দ্রের মন্দির** মুর্শিদাবাদ জেলার কান্দী থানার গোবরহাটির গ্রামের প্রায় মাঝখানে অবস্থিত। এটি একটি বিখ্যাত মন্দির। মন্দিরটি "পঞ্চরত্ন" মন্দির - স্থাপত্যশিল্পের একটি উৎকৃষ্ট নিদর্শন।

## বর্ণনা
মন্দিরটি বর্গাকার যার দৈর্ঘ্য ও প্রস্থ ৮ মিটার ও উচ্চতা ১২ মিটার। চূড়াগুলি বহু কার্নিশযুক্ত দেউল রীতিতে তৈরি। অলিন্দের ছাদ ভল্টের ওপর এবং গর্ভগৃহের ছাদ ইসলামি স্থাপত্যরীতি অনুসারে পাশ খিলান ও লহরার বিন্যাসে নির্মিত ও গম্বুজের ওপর স্থাপিত। মন্দিরটির সম্মুখে অর্থাৎ পশ্চিম দিকে তিনটি খিলান সমন্বিত তিনটি প্রবেশ দ্বার, খিলানের ওপরে দেওয়ালে পোড়ামাটির ফুল ও লতাপাতার অলংকরণ যা বাংলার প্রাচীন টেরাকোটার  নিদর্শন।

বৃন্দাবনচন্দ্র মন্দিরে যে বিগ্রহটি আছে সেটি কষ্টি পাথরের মদনমোহন বিগ্রহ। মন্দিরের প্রধান প্রবেশদ্বারের ওপর একটি প্রতিষ্ঠালিপি এবং একটি সংস্কারলিপি গ্রথিত আছে। প্রতিষ্ঠালিপি অনুযায়ী মন্দিরটি গোবরহাটির তৎকালীন বিশিষ্ট ধনী ব্রজমোহন দাসের  দ্বারা ১৭৭২ খ্রিস্টাব্দে নির্মিত। তিনি নাকি মুর্শিদাবাদের নবাব দরবারে পদস্হ কর্মচারী ছিলেন। ১৮৯৭ খ্রিষ্টাব্দের প্রলয়ঙ্কর ভূমিকম্পে মন্দিরের সামনের দেওয়ালে ওপর থেকে নীচ পর্যন্ত দীর্ঘ ফাটল ধরে, মন্দিরের সংস্কারের সময় সেটি মেরামত করা হলেও বর্তমানে আবার  ফাটল দেখা গেছে।

## তথ্যসূত্র

### গ্রন্থপঞ্জি
# পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।
# মুর্শিদাবাদ যুগে যুগে : বিজয় কুমার বন্দ্যোপাধ্যায়। 
## বহিঃসংযোগ

 

বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:পঞ্চরত্ন স্থাপত্য
বিষয়শ্রেণী:১৮শ শতাব্দীর হিন্দু মন্দির
শিয়া মুসলমানদের তালিকা

এই **শিয়া মুসলমানদের তালিকা** শুধুমাত্র উল্লেখযোগ্য শিয়া মুসলমানদের।

## বিজ্ঞানী, দার্শনিক ও গণিতবিদ
* আল ফারাবি
* আহমেদ ইবনে ইউসুফ
* আল মাসুদি
* আলী ইবনে রিদওয়ান
* ইবনে নাদিম
* নাসির আল দীন তুসী
* খলিল ইবনে আহমেদ

## লেখক
* ইবনে রুমি
* মীর আনিস
* মীর তকি মীর
* মির্জা গালিব
* হাফিজ

## রাজনীতিবিদ
* আলী সালমান
* আবিদ হুসাইন
* আকবর খান
* আমির কবির
* ইয়াহিয়া খান
* নূরী আল মালিকি
* বিসমিল্লাহ খান
* মীর আনিস
* মুহাম্মাদ মুসা
* মুহাম্মদ আলী জিন্নাহ
* সৈয়দ আহমেদ
* সৈয়দ নুরুল হাসান
* সৈয়দ মাহমুদ খান
* সেলিম আলী

## আরও দেখুন
* সুন্নি মুসলমানদের তালিকা
* মুসলমানদের তালিকা

## তথ্যসূত্র

বিষয়শ্রেণী:মুসলিমদের তালিকা
বিষয়শ্রেণী:শিয়া ইসলাম
বিষয়শ্রেণী:শিয়া মুসলিম
লিলি রেইনহার্ট

**লিলি পওলিন রেইনহার্ট** (জন্ম ১৩ সেপ্টেম্বর ১৯৯৬) একজন মার্কিন অভিনেত্রী। তিনি মার্কিন চ্যানেল দ্য সিইউতে প্রচারিত টেলিভিশন ধারাবাহিক *রিভারডেল*-এ বেটি কুপার চরিত্রে অভিনয় করার জন্য সবার কাছে পরিচিত।

## জীবন এবং কর্মজীবন
রেইনহার্টের মার্কিন যুক্তরাষ্ট্রের ওহাইও রাজ্যের ক্লিভল্যান্ড শহরে জন্মগ্রহণ করেন এবং বেড়ে ওঠেন। মাত্র ১২ বছর বয়স থেকেই তিনি কমিউনিটি থিয়েটারে অভিনয় করে।
রেইনহার্ট মার্কিন রোমাঞ্চকর ধারাবাহিক *[[ল অ্যান্ড অর্ডার: স্পেশাল ভিক্টিম ইউনিট]]* অতিথি ভূমিকায় অভিনয় করেন এবং তাকে *[[The Good Neighbor (film)|দ্য গুড নেইবার]]*, *[[মিস স্টিভেন্স]]*, *[[ফরেবারস এন্ড]]*, *গিবসনবুর্গ*, *[[দ্য কিংস অব সামার]]*, *[[Not Waving But Drowning (2012 film)|নট ওয়েভিং বাট ড্রাউনিং]]*, এবং *লিলিথ* নামক চলচ্চিত্র গুলোতে অভিনয় করতে দেখা যায়।
২০১৬ সালের ৯ই ফেব্রুয়ারি, রেইনহার্ট মার্কিন টিভি চ্যানেল দ্য সিডব্রিউতে প্রচারিত কিশোর ধারাবাহিক *[[Riverdale (2017 TV series)|রিভারডেল]]* এ "মিষ্টি, অধ্যয়নশীল, পছন্দে আগ্রহী এবং উপকারী যার উপর তার দীর্ঘকালীন মনোযোগ রয়েছে, তার দীর্ঘসময়ের ভাল বন্ধু আর্চির সাথে বেটি কুপার চরিত্রে অভিনয় করেন  এর পূর্বে রেইনহার্ট, মার্কিন টেলিভিশন চ্যানেল ফক্স এর হাস্যরস ধারাবাহিক *[[সার্ভাইবিং জ্যাক]]* এ ও কাজ করেছেন।
২০১৭ সালের ১০ই ফেব্রুয়ারিতে ঘোষণা করা হয় ফরাসি অভিনেত্রী মেলানী লওরেন্ট এর পরিচালনায় আসন্ন চলচ্চিত্র *[[Galveston (film)|গালভেস্টন]]* এ অভিনয় করবেন, তার সাথে চলচ্চিত্রটিতে আরও অভিনয় করবেন মার্কিন অভিনেত্রী ইলি ফ্যানিং এবং জনপ্রিয় মার্কিন অভিনেতা বেন ফোস্টার।

## চলচ্চিত্র সমূহ

### চলচ্চিত্র

### ছোট পর্দায়

## মনোনয়ন এবং পুরস্কার সমূহ

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্লিভল্যান্ডের অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ক্লিভল্যান্ডের গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:উভকামী অভিনেত্রী
বিষয়শ্রেণী:মার্কিন খ্রিস্টান
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ওহাইওর এলজিবিটিকিউ ব্যক্তি
বিষয়শ্রেণী:মার্কিন উভকামী অভিনেত্রী
চৌগ্রাম উচ্চ বিদ্যালয় ও কলেজ

**চৌগ্রাম উচ্চ বিদ্যালয় ও কলেজ** বাংলাদেশের একটি উচ্চ মাধ্যমিক শিক্ষাপ্রতিষ্ঠান। এটি রাজশাহী বিভাগের নাটোর জেলার সিংড়া উপজেলায় অবস্থিত। এটি একটি স্বনামধন্য ও পুরাতন প্রতিষ্ঠান। এটি নাটোর জেলার মুষ্টিমেয় যে কয়েকটি পুরাতন বিদ্যালয় রয়েছে তার মধ্যে একটি। এখানে প্রায় ১৯১৩ সাল থেকে পাঠদান কার্যক্রম চালু রয়েছে ।

## ইতিহাস
### চৌগ্রামের রাজবংশের পরিচিতি

বৃহত্তর রাজশাহী জেলা ১৮৭০-৭১ সালে যখন ৪৮ টি পরগনায় বিভক্ত হয় তখন চৌগ্রামের রাজবংশের জমিদারির পরগনার আয়তন ছিল ২৯,৪৮৭ একর বা ৪৬.০৯ বর্গ মাইল। এই পরগনায় প্রথম রাজা ছিলেন রাজা রসিক রায়,দ্বিতীয় রাজা তার পুত্র কৃষ্ণ কান্ত রায়,তৃতীয় রাজা ছিলেন তার পুত্র রুদ্র কান্ত রায়,চতুর্থ রাজা তার দত্তক পুত্র রোহিনী কান্ত রায় বাহাদুর,পঞ্চম রাজা তার দত্তক পুত্র রমনী কান্ত রায় বাহাদুর এবং ষষ্ঠ রাজা তার পুত্র রাজেশ কান্ত রায় বাহাদুর। ইতিহাস পর্যালোচনা করলে দেখা যায় রাজা রসিক রায় থেকে শুরু করে রোহিনী কান্ত রায় বাহাদুর পর্যন্ত অত্যাচারী রাজা ছিলেন। এই সকল রাজা প্রজাদের মঙ্গলের জন্য তেমন কিছুই করে যান নি। প্রজাদের লেখাপড়ার জন্য কখনই চিন্তা করেন নাই।  

### নির্মাণ ও প্রতিষ্ঠালাভ
বিংশ শতকের প্রথম দিকে ***হাজী বাহার উদ্দিন***,***হাজী তমিজ উদ্দিন***,***হাজী শামছুদ্দিন***,***হাজী আজিম উদ্দিন***,***হাজী আলিফ উদ্দিন***,***তরিকুল্লাহ পণ্ডিত***,***মুকূলনাথ ঘোষ***,***সামছুদ্দিন পণ্ডিত*** সহ বিশিষ্ট কয়েকজন ব্যক্তি ইংরেজি শিক্ষার উপর গুরুত্ব দিয়ে হাইস্কুল স্থাপনের দাবি জানান,তা না হলে কর না দেওয়ার হুমকি দেন। অবশেষে রাজা রমনীকান্ত রায়বাহাদুর বাধ্য হয়ে ১৯০৩-১৯১০ সালের মধ্যে চৌগ্রাম হাই স্কুল নির্মাণ করেন। ১৯১৩ সালে স্কুলটি তৎকালীন কলিকাতা বোর্ড হতে স্কুলটি স্বীকৃতি পায়। বর্তমানে সেটি চৌগ্রাম উচ্চ বিদ্যালয় ও কলেজ।

## শতবর্ষ ও পুর্নমিলনী
১৮ই মার্চ ২০১৬ শনিবার বেলা সাড়ে ১১টার দিকে চৌগ্রাম  উচ্চ বিদ্যালয় ও কলেজ প্রতিষ্ঠানের মাঠে ১০৩ বছর পূর্তি উপলক্ষে  শতবর্ষ ও পুনর্মিলনী অনুষ্ঠান আয়োজিত হয়। এই অনুষ্ঠানে প্রধান অতিথি হিসেবে পুনর্মিলনী অনুষ্ঠানের উদ্বোধন  করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক।
 
প্রতিষ্ঠানের ম্যানেজিং কমিটির সভাপতি উপজেলা চেয়ারম্যান শফিকুল ইসলাম শফিকের সভাপতিত্বে অনুষ্ঠানে স্মৃতিচারণ বক্তব্য দেন সিংড়া দমদমা পাইলট স্কুল ও কলেজ এর সাবেক অধ্যক্ষ শরিরফুল ইসলাম তারা।
 
এ সময় প্রতিষ্ঠানের শিক্ষক আবু বক্করের সঞ্চালনায় অন্যদের মধ্যে বক্তব্য রাখেন নাটোরের পুলিশ সুপার শ্যামল কুমার মুখ্যার্জী, জেলা পরিষদের প্রশাসক সাজেদুর রহমান খান, প্রতিষ্ঠানের অধ্যক্ষ আবুল কালাম আজাদ নজু, সিংড়া  পৌরসভার মেয়র মো. জান্নাতুল ফেরদৌস, স্থানীয় ইউনিয়ন আওয়ামী লীগের সভাপতি আলতাব হোসেন প্রমুখ।

## শিক্ষক মহোদয় গণ
অত্র প্রতিষ্ঠান এ স্কুল,ভোকেশনাল ও কলেজ শাখায় একাধিক শিক্ষক কর্মরত আছেন।

## পাঠদান কর্মসূচি
এখানে ষষ্ঠ থেকে দ্বাদশ শ্রেণী পর্যন্ত পাঠদান করান হয়। নবম ও দশম শ্রেণিতে বিজ্ঞান ও মানবিক বিভাগ সহ কারিগরি  শিক্ষা দেওয়া হয়। কারিগরি বা ভোকেশনাল বিভাগের শিক্ষকেরা নিরলস পরিশ্রম করে যাচ্ছেন ঐ অঞ্চলে কারিগরি শিক্ষায় ছাত্রদেরকে শিক্ষিত করার জন্য। এছারাও এই শিক্ষাপ্রতিষ্ঠান এ কলেজ বা উচ্চ মাধ্যমিক বিভাগ চালু রয়েছে।

## বিশিষ্ট প্রাক্তন শিক্ষার্থী

* মাদার বখশ - রাজশাহী বিশ্ববিদ্যালয় এর প্রতিষ্ঠাতা।
*ডাঃ মাওলা বখশ
*ইঞ্জিনিয়ার মোঃ রহমতুল্লাহ
*মোঃ আব্দুল জব্বার 
*মীর গোলাম সবুর

## তথ্যসূত্র

বিষয়শ্রেণী:নাটোর জেলার শিক্ষাপ্রতিষ্ঠান
মুক্তিযুদ্ধে একুশে পদক

**মুক্তিযুদ্ধে একুশে পদক** হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নিকট নির্দিষ্ট ছকে এ পুরস্কারের জন্য মনোনয়ন পত্র দাখিল করতে হয়।  সংস্কৃতি বিষয়ক মন্ত্রীর সভাপতিত্বে গঠিত একটি বাছাই পর্ষদ প্রাথমিক মূল্যায়নের মাধ্যমে একটি হ্রস্ব তালিকা প্রণয়ন করে যা মন্ত্রীপরিষদ বিভাগের নিকট পাঠানো হয়। কয়েকজন মন্ত্রী সমবায়ে গঠিত পুরস্কার প্রদান সংক্রান্ত পর্ষদ উক্ত হ্রস্ব তালিকার ভিত্তিতে চূড়ান্ত মনোনয়ন দান করে। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়।

## আরও দেখুন
* একুশে পদক;
* মুক্তিযুদ্ধে একুশে পদক বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:একুশে পদক
সৈয়দ আব্দুল্লাহ বুখারী

**সৈয়দ আবদুল্লাহ বুখারী** (*Sayyid ʿAbdu l-Lāh Buxārī*; ১৯২২-২০০৯) হলেন দিল্লী জামে মসজিদের ১২তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা।

## প্রাথমিক জীবন ও কর্মজীবন
তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন।

## রাজনীতি
ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন।

## মৃত্যু
সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃৎপিণ্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন। 

ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।"

## আরো দেখুন

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:ভারতীয় ইমাম
বিষয়শ্রেণী:কুরআনের হাফেজ
বিষয়শ্রেণী:২১শ শতাব্দীর ইমাম
জিয়াউল রোশান

**জিয়াউল রোশান** একজন বাংলাদেশী চলচ্চিত্র অভিনেতা ও মডেল, যিনি বাংলাদেশী এবং ভারতীয় বাংলা ছায়াছবিতে কাজ করেন। ২০১৬ সালের *[[রক্ত (চলচ্চিত্র)|রক্ত]]* চলচ্চিত্রের মাধ্যমে চিত্রজগতে অভিষেক হয়। জিয়াউলের ডাক নাম রিক্ত।

## কর্মজীবন
রোশান মডেলিং এর মাধ্যমে কর্মজীবন শুরু করেন। ২০১৬ সালে *[[রক্ত (চলচ্চিত্র)|রক্ত]]* চলচ্চিত্রে অভিনয়ের মাধ্যমে চলচ্চিত্রজীবন শুরু করেন। রক্তে তার বিপরীতে অভিনয় করেন পরীমনি। চলচ্চিত্রটি ২০১৬ সালের ঈদুল আযহায় বাংলাদেশ এবং ভারতে মুক্তি পায়। বাংলাদেশ ভারত যৌথ প্রযোজনায় নির্মিত *ধ্যাততেরিকি* তার দ্বিতীয় চলচ্চিত্র। শামিম আহমেদ রনি পরিচালিত ছবিটিতে আরো আছেন ফারিন খান, আরিফিন শুভ এবং নুসরাত ফারিয়া মাজহার। ২০১৭ সালে মুক্তি পায় তার অভিনীত ভারতীয় বাংলা চলচ্চিত্র *[[ককপিট (চলচ্চিত্র)|ককপিট]]*। অভিনেতা দেব প্রযোজিত এই ছবিতে তিনি দেবের সাথে পার্শ্ব ভূমিকায় অভিনয় করেন।

বর্তমানে তিনি পরিচালক জুটি ইস্পাহানী-আরিফ জাহানের *সুন্দরীতমা* চলচ্চিত্রে কাজ করছেন।

## চলচ্চিত্রের তালিকা

## ব্যক্তিজীবন
২০২০ সালের ১১ জুন রোশান তাহসিনা এশাকে বিয়ে করেন। তাদের দুই সন্তান।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকার অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
আহাদ আলী সরকার

**আহাদ আলী সরকার** বাংলাদেশ আওয়ামী লীগের রাজনীতিবিদ এবং সাবেক যুব ও ক্রীড়া প্রতিমন্ত্রী এবং ক্রীড়াবিদ। তিনি নাটোর জেলা আওয়ামী লীগের সহ-সভাপতি ও নাটোর-২ (সদর-নলডাঙ্গা) আসনের সাবেক সাংসদ।

## জন্ম ও প্রাথমিক জীবন
আহাদ আলী সরকার ৩ জানুয়ারি ১৯৫২ সালে নাটোর জেলায় জন্মগ্রহণ করেন।

## রাজনৈতিক ও কর্মজীবন
আহাদ আলী সরকার ১৯৭৬ ও ১৯৮১ সালে পরপর দুইমেয়াদে তেবাড়িয়া ইউনিয়ন পরিষদের নির্বাচিত চেয়ারম্যান হিসেবে দায়িত্ব পালন করেন। ১৯৮৫ ও ১৯৯০ সালে দুইমেয়াদে নাটোর সদর উপজেলা পরিষদে নির্বাচিত চেয়ারম্যান হিসেবে দায়িত্ব পালন করেন। ২০০৮ সালের নবম জাতীয় সংসদ নির্বাচনে তিনি নাটোর-২ (সদর-নলডাঙ্গা) আসন থেকে নৌকা প্রতীকে সংসদ সদস্য নির্বাচিত হন। নবম জাতীয় সংসদে তিনি যুব ও ক্রীড়া প্রতিমন্ত্রীর দায়িত্ব পালন করেন।

## আরও দেখুন

* নবম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* নবম জাতীয় সংসদ সদস্যদের তালিকা (২০০৮)  - জাতীয় সংসদ

বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:নাটোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বনপাড়া পৌরসভা

**বনপাড়া**  বাংলাদেশ এর পশ্চিম দিকের নাটোর জেলা এর বড়াইগ্রাম উপজেলায় অবস্থিত একটি পৌরসভা (পৌর কর্পোরেশন) এবং পৌর শহর।

## ইতিহাস
১৯২০ সালের শেষের দিকে ভাওয়াল অঞ্চলের ক্যাথলিক খ্রীষ্টান মিশনারীরা বন-জঙ্গল সাফ করে মনুষ্য বসতি স্থাপন করে। প্রচুর পরিমান বন-জঙ্গল থাকার কারণে এর নাম বনপাড়া   রাখা হয়। প্রথম দিকে শুধু খ্রীষ্টধর্মাবলম্বীরা এই এলাকায় বাস শুরু করলেও আস্তে আস্তে অন্য ধর্মাবলম্বীরাও এখানে আসতে থাকে। বর্তমানে এখানে সকল ধর্মাবলম্বীদেরই দেখা পাওয়া যায়। 
 
২০০২ সালের ৩১শে ডিসেম্বর বনপাড়াকে পৌরসভা পরিনত করা হয়।

## প্রশাসনিক অবকাঠামো
বনপাড়া পৌরসভা ১২ টি ওয়ার্ড নিয়ে গঠিত।  এ ১২টি ওয়ার্ডে ১২ জন সাধারণ আসনের ওয়ার্ড কাউন্সিলর এবং ৪ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বড়াইগ্রাম থানার আওতাধীন।

## শিক্ষাপ্রতিষ্ঠান
এই পৌরসভায় ৩টি উচ্চ মাধ্যমিক বিদ্যালয়, ১টি কারিগরি কলেজ ৪টি সরকারী প্রাথমিক বিদ্যালয়, ৩টি বেসরকারী প্রাথমিক বিদ্যালয়, ৯টি মাদ্রাসা রয়েছে। উচ্চবিদ্যালয় গুলোর মধ্যে সেন্ট যোসেফস্ স্কুল এন্ড কলেজ উল্লেখযোগ্য।

## ধর্মীয় প্রতিষ্ঠান সমূহ
এই পৌরসভায় ২৭টি মসজিদ, ৭টি মন্দির এবং ১টি গির্জা আছে। এর মধ্যে কালিকাপুর মধ্য পশ্চিমপাড়া জামে মসজিদ, বনপাড়া কেন্দ্রীয় জামে মসজিদ,কালিকাপুর ফজলিতলা বাইতুন নূর জামে মসজিদ বড়াইগ্রাম উপজেলা মডেল মসজিদ উল্লেখযোগ্য ও।
এছাড়া বনপাড়া ক্যাথলিক চার্চ এবং কালিকাপুর বাসন্তী মন্দির ও দিয়ারপাড়া মন্দির উল্লেখযোগ্য।

## জনসংখ্যার উপাত্ত
২০১১ সালের আদমশুমারি অনুযায়ী বনপাড়া পৌরসভার মোট জনসংখ্যা  ২২,৮৬৭ জন। এর মধ্যে পুরুষ ১১,৩৭৫ জন এবং মহিলা ১১,৪৯২ জন। মোট ভোটার সংখ্যা ১৩৮৫৩ জন।

## শিক্ষার হার
২০১১ সালের আদমশুমারি অনুযায়ী বনপাড়া পৌরসভার সাক্ষরতার হার ৭৪%।

## ছবি গ্যালারি

Bonpara bazar.jpg|বনপাড়া বাজার, ১৯৬৫ সাল
Bonpara church.jpg|লুর্দের রাণী মা মারীয়ার গির্জা, বনপাড়া, ১৯৬৫ সাল
Bonpara St Josephs.jpg|সাধু যোসেফ উচ্চ বিদ্যালয়, বনপাড়া, ১৯৬৫ সাল
Bonpara hut.jpg|কুড়ে ঘর, ১৯৬৬ সাল
Bonpara couple.jpg|1966 সাল
Wall with floral motif.jpg|ঐতিহ্যবাহী দেয়ালচিত্র, বনপাড়া, ১৯৬৬ সাল


## তথ্যসূত্র

বিষয়শ্রেণী:নাটোর জেলার পৌরসভা
বিষয়শ্রেণী:নাটোর জেলার গ্রাম
বিষয়শ্রেণী:রাজশাহী বিভাগের গ্রাম
স্যামুয়েল শিমন

**স্যামুয়েল শিমন** (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী ***মারগারেট ওবাংক ***এর সাথে সাহিত্য বিষয়ক ম্যাগাজিন ***বানিপাল*** শুরু করেন।

## প্রাথমিক জীবন
শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন।

## প্রবাস জীবন
স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই *ওল্ড বয়*  প্রকাশ করেন। এরপর ১৯৯৬ *রেইন অন মাই মাদার'স লেটার* নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন।

## সাহিত্য সাধনা
লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে *রেইন অন মাই মাদার'স লেটার* প্রকাশ করেন।

## পারিবারিক জীবন
স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন।

## তথ্যসূত্র
* 
* 


বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরাকি সাংবাদিক
বিষয়শ্রেণী:ইরাকি ঔপন্যাসিক
পদুয়া ইউনিয়ন

**পদুয়া ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* পদুয়া ইউনিয়ন, দাউদকান্দি; (কুমিল্লা জেলা)
* পদুয়া ইউনিয়ন, রাঙ্গুনিয়া; (চট্টগ্রাম জেলা)
* পদুয়া ইউনিয়ন, লোহাগাড়া; (চট্টগ্রাম জেলা)
বাঁশবাড়িয়া ইউনিয়ন

**বাঁশবাড়িয়া ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* বাঁশবাড়িয়া ইউনিয়ন, দশমিনা; (পটুয়াখালী জেলা)
* বাঁশবাড়িয়া ইউনিয়ন, মহেশপুর; (ঝিনাইদহ জেলা)
* বাঁশবাড়িয়া ইউনিয়ন, মুকসুদপুর; (গোপালগঞ্জ জেলা)
* বাঁশবাড়িয়া ইউনিয়ন, সীতাকুণ্ড; (চট্টগ্রাম জেলা)
জয়া আহসান গৃহীত পুরস্কার ও মনোনয়ন তালিকা

[থাম্ব|200x200পিক্সেল|২০১৮ সালে [জয়া আহসান]]

**[[জয়া আহসান]]** (জন্মনাম: জয়া মাসউদ) একজন বাংলাদেশী মডেল ও অভিনেত্রী। তিনি পাঁচবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার, দুইবার শ্রেষ্ঠ অভিনেত্রী বিভাগে বাচসাস পুরস্কার অর্জন করেন এবং ২১টি মনোনয়ন থেকে ৭টি মেরিল-প্রথম আলো পুরস্কার ও ৩টি মনোনয়ন থেকে ২টি ফিল্মফেয়ার পুরস্কার পূর্ব অর্জন করেন। নিচে তার গৃহীত পুরস্কার ও মনোনয়ন তালিকা দেয়া হল।

## পুরস্কার ও মনোনয়ন
### আন্তর্জাতিক বাংলা চলচ্চিত্র সমালোচক পুরস্কার

### চ্যানেল আই পারফরমেন্স অ্যাওয়ার্ডস

### চারুনীড়ম পুরস্কার

### আন্তর্জাতিক বাংলা চলচ্চিত্র পুরস্কার (আইবিএফএ)

### জাতীয় চলচ্চিত্র পুরস্কার

### জি সিনে পুরস্কার

### টেলি সিনে পুরস্কার

### ঢাকা আন্তর্জাতিক চলচ্চিত্র উৎসব

### ফিল্মফেয়ার পুরস্কার, পূর্ব

### বঙ্গ চলচ্চিত্র সাংবাদিক সমিতি পুরস্কার

### বাংলাদেশ চলচ্চিত্র সাংবাদিক সমিতি পুরস্কার

### ভারত-বাংলাদেশ চলচ্চিত্র পুরস্কার

### মাদ্রিদ আন্তর্জাতিক চলচ্চিত্র উৎসব

### মেরিল-প্রথম আলো পুরস্কার

### সিজেএফবি পারফরম্যান্স পুরস্কার

## তথ্যসূত্র

বিষয়শ্রেণী:অভিনেত্রীর পুরস্কার তালিকা
বিষয়শ্রেণী:জয়া আহসান
খাঁচা (চলচ্চিত্র)

***খাঁচা*** আকরাম খান পরিচালিত ২০১৭ সালের বাংলাদেশী ঐতিহাসিক নাট্য চলচ্চিত্র। কথাসাহিত্যিক হাসান আজিজুল হক রচিত ছোটগল্প *খাঁচা* অবলম্বনে চলচ্চিত্রটির চিত্রনাট্য ও সংলাপ রচনা করেছেন আকরাম খান ও আজাদ আবুল কালাম। ছবিটি ২০১১-১২ অর্থবছরে বাংলাদেশে সরকারী চলচ্চিত্র অনুদানে লাভ করে। এছাড়া ছবিটি প্রযোজনা ও পরিবেশনা করেছে ইমপ্রেস টেলিফিল্ম। ভারত বিভাগের প্রেক্ষাপটে নির্মিত এই চলচ্চিত্রে অভিনয় করেছেন জয়া আহসান, আজাদ আবুল কালাম, মামুনুর রশীদ, মেহবুবা মাহনূর চাঁদনী, আরমান পারভেজ মুরাদ, রানী সরকার প্রমুখ।

চলচ্চিত্রটি ২০১৭ সালের ২২ সেপ্টেম্বর বাংলাদেশে ৬টি প্রেক্ষাগৃহে মুক্তি পায়।

## কাহিনি
১৯৪৭ সালে ব্রিটিশ ঐপনিবেশিক শাসনের অবসান হওয়ার পর, নবগঠিত পাকিস্তান অধিরাজ্য থেকে এক ব্রাহ্মণ পরিবার ভারত অধিরাজ্যে চলে যাওয়ার সিদ্ধান্ত নেয়।

## কুশীলব
* জয়া আহসান - সরোজিনী
* আজাদ আবুল কালাম - আম্বুজাক্ষ
* মামুনুর রশীদ
* মেহবুবা মাহনূর চাঁদনী
* আরমান পারভেজ মুরাদ
* কায়েস চৌধুরী
* আকরাম খান
* শাহেদ আলী
* রানী সরকার

## নির্মাণ
### চিত্রনাট্য উন্নয়ন
কথাসাহিত্যিক হাসান আজিজুল হক রচিত গল্প অবলম্বনে পূর্বে বেশ কিছু মঞ্চ ও টেলিভিশন নাটক নির্মিত হয়। *খাঁচা* হকের কোন কাজ অবলম্বনে নির্মিত প্রথম পূর্ণদৈর্ঘ্য চলচ্চিত্র। *খাঁচা* ছোটগল্পটি ১৯৬৭ বা ’৬৮ সালের দিকে কামাল বিন মাহতাব সম্পাদিত *ছোটগল্প* নামক সংকলনে প্রথম প্রকাশিত হয়েছিল। ভারত বিভাগ উত্তর এদেশের এক সম্ভ্রান্ত ব্রাহ্মণ পরিবারের ভারতের এক মুসলমান পরিবারের সাথে বাড়ি বদল করার চেষ্টা এবং ব্যর্থতার গল্প তুলে ধরা হয়েছে ছবিতে। প্রাথমিকভাবে ছবিটির চিত্রনাট্য ও সংলাপ রচনা করেছেন আকরাম খান। পরে তিনি ও আজাদ আবুল কালাম দুজলে সম্মিলিতভাবে চিত্রনাট্য ও সংলাপে রচনার কাজ করেন।

### অভিনয়শিল্পী নির্বাচন
*খাঁচা* চলচ্চিত্রের প্রধান পুরুষ চরিত্র আম্বুজাক্ষের ভূমিকার জন্য আজাদ আবুল কালামকে নির্বাচন করা হয়। দুটি প্রবীণ ও গুরুত্বপূর্ণ চরিত্রের জন্য নির্বাচন করা হয় মামুনুর রশীদ ও রানী সরকারকে। ২০১৬ সালের শুরুর দিকে এই ছবির প্রধান নারী চরিত্র সরোজিনীর ভূমিকার জন্য চুক্তিবদ্ধ হন জয়া আহসান।

### চিত্রগ্রহণ
চলচ্চিত্রটির প্রায় সম্পূর্ণ অংশের শুটিং হয় নড়াইল জেলার লোহাগড়ার ইতনায়। এছাড়া মুন্সীগঞ্জ জেলার দোহার ও নাটোর জেলার রানীভবানীর জমিদার বাড়িতে কিছু অংশের শুটিং হয়।

### নির্মাণ-উত্তর
সম্পাদনা, শব্দ সম্পাদনা ও আনুষঙ্গিক কাজের পর ছবিটি বাংলাদেশ চলচ্চিত্র সেন্সর বোর্ডে জমা দেওয়া হয় এবং ২০১৭ সালের ৩১ আগস্ট ছবিটি সেন্সর সনদপত্র লাভ করে।

## সঙ্গীত
চলচ্চিত্রের সঙ্গীত পরিচালনা করেছেন বিনোদ রায়। এতে রবীন্দ্রনাথ ঠাকুর এবং দ্বিজেন্দ্রলাল রায়ের রচিত গান ব্যবহার করা হয়েছে। দুটি গানে খালি গলায় কণ্ঠ দিয়েছেন সাগরিকা জাহান।

## তথ্যসূত্র

## বহিঃসংযোগ
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:২০১৭-এর বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আকরাম খান পরিচালিত চলচ্চিত্র
বিষয়শ্রেণী:ভারত বিভাগ বিষয়ক চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা

**জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা** বাংলাদেশের একটি দ্বীনি শিক্ষা প্রতিষ্ঠান।  যার প্রতিষ্ঠাতা শামসুল হক ফরিদপুরী।

## ইতিহাস
১৯৩৭ সালে শামসুল হক ফরিদপুরী এ মাদ্রাসাটি প্রতিষ্ঠা করেন। এতে কেবল ছাত্রদের পাঠদান করা হত। পরবর্তীতে ২০০৮ সালে মাদ্রাসার মহিলা শাখা প্রতিষ্ঠা করা হয়। পরবর্তীতে এ মাদ্রাসাকে কেন্দ্র করে *বেফাকুল মাদারিসিল কওমিয়া গওহরডাঙ্গা* নামক কওমি মাদ্রাসা শিক্ষা বোর্ড গঠিত হয় যা বর্তমানে আল-হাইআতুল উলয়া লিল-জামি‘আতিল কওমিয়া বাংলাদেশের অধীনে রয়েছে।

## শিক্ষা কার্যক্রম

প্রতিষ্ঠানটিতে বেফাকুল মাদারিসিল কওমিয়া গওহরডাঙ্গা, বাংলাদেশ, শিক্ষাবোর্ড  এর অধীনে শিক্ষা কার্যক্রম পরিচালিত হচ্ছে। নূরানী,নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে।

## ব্যবস্থাপনা
দারুল উলুম দেওবন্দ এর অনুকরণে জনগনের সাহায্য প্রতিষ্ঠানটি পরিচালিত হয়। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।

## প্রকাশনা
মাদ্রাসাটি মাসিক *আল-আশরাফ* প্রকাশ করে থাকে।

## উল্লেখযোগ্য শিক্ষক
* বেলায়েত হুসাইন
* আবুল হাসান যশোরী
* রুহুল আমিন (মুফতি)

## তথ্যসূত্র

## গ্রন্থপঞ্জি
* 
* 

## বহিঃসংযোগ
* মাদ্রাসার ওয়েবসাইট
*https://www.gawhardangama.com/
* পাটগাতি ইউনিয়নের ওয়েবসাইট 

বিষয়শ্রেণী:গোপালগঞ্জ জেলার কওমি মাদ্রাসা
বেফাকুল মাদারিসিল কওমিয়া গওহরডাঙ্গা বাংলাদেশ

থাম্ব
**বেফাকুল মাদারিসিল কওমিয়া গওহরডাঙ্গা বাংলাদেশ** হলো বাংলাদেশের কওমি মাদরাসাসমূহের একটি বোর্ড। এটি ‘আল-হাইআতুল উলয়া লিল-জামি’আতিল কওমিয়া বাংলাদেশ’ এর অধীন ৬টি কওমি মাদরাসা শিক্ষা বোর্ডের একটি।  বেফাকুল মাদারিস তাদের নিবন্ধিত শিক্ষাপ্রতিষ্টানের পাঠ্যসূচি প্রণয়ন, উন্নয়ন, বিভিন্ন স্তরভেদে পরীক্ষা গ্রহণ এবং সনদ প্রদানের কাজ করে। ২০১১ খ্রিস্টাব্দের রিপোর্ট অনুযায়ী তাদের অধীনে পাঁচ শ'য়েরও বেশি কওমি মাদরাসা রয়েছে।

## বর্তমান শিক্ষা ব্যবস্থা
বেফাকের বর্তমান শিক্ষা ব্যবস্থা

বেফাক কর্তৃক নিয়ন্ত্রিত শিক্ষা ব্যবস্থা তিনটি পর্যায়ে বিভক্ত। প্রথম পর্যায়: এ পর্যায়ে রয়েছে দু'টি স্তর।
* প্রথম স্তর: প্রথমিক শিক্ষা। কুরআন তিলোওয়াত ও ইসলামিয়াতসহ গণিত, বাংলা, ইংরেজী এ সমাজ বিজ্ঞান প্রভৃতি ৫ম শ্রেনীর মান পর্যন্ত। একে বলা হয় আল মারহালাতুল ইবতিদাইয়্যাহ বা কওমী প্রাইমারি/প্রাইমারি মাদরাসা।
* দ্বিতীয় স্তর: এতে রয়েছে সাধারণ শিক্ষা সহ ইসলামিক শিক্ষা। অর্থাৎ আরবিভাষা, আরবি ব্যাকরণ ও ফিকাহশাস্ত্র, গণিত, বাংলা, ইংরেজি এ সমাজ বিজ্ঞান। একে বলা হয় মারহালাতুল মুতাওয়াসসিতাহ। এর মধ্যে রয়েছেঃ- ৩ বছর। অর্থাৎ: ৬ষ্ঠ থেকে অষ্টম শ্রেণি।
দ্বিতীয় পর্যায়: এপর্যায়ে রয়েছে ৪টি স্তর।
* ১ম স্তর:- আল - মারহালাতুস সানাবিয়াতুল(মাধ্যমিক স্তর): এতে রয়েছে দু'বছর (৯ম-১০ম)
* ২য় স্তর: আল - মারহালাতুস সানাবিয়াহ্ আল উলইয়া (উচ্চ মাধ্যমিক স্তর): এতে রয়েছে দু'বছর (১১শ শ্রেনী থেকে দ্বাদশ শ্রেণি)।
* ৩য় স্তর: মারহালাতুল ফজিলাত (স্নাতক ডিগ্রি)। এতে রয়েছে দু'বছর (১৩শ শ্রেণি থেকে ১৪শ শ্রেনী)।
* ৪র্থ স্তর:- মারহালাতুল তাকমিল (মাস্টার্স ডিগ্রি)। এতে রয়েছে দু'বছর। এ স্তরকে দাওরায়ে হাদীস বলা হয়।
তৃতীয় পর্যায়: এ পর্যায়ে রয়েছে বিষয়ভিত্তিক ডিপ্লোমা ও গভেষনামূলক শিক্ষা কোর্স। যথা: হাদীস, তাফসির, ফিকহ, ফতওয়া, তাজবিদ, আরবিসাহিত্য, বাংলা সাহিত্য, ইংরেজি, উর্দূ ও ফারসি ভাষা, ইসলামের ইতিহাস, ও সীরাত, ইলমুল কালাম, ইসলামি দর্শন, অর্থনীতি, রাষ্টবিজ্ঞান, পৌর বিজ্ঞান ও সমাজ বিজ্ঞান, ইত্যাদি বিষয়ের গবেষণামূলক শিক্ষা।
## অন্তর্ভূক্ত উল্লেখযোগ্য মাদরাসা
* জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা
* পাইককান্দি পঞ্চপল্লী মাদরাসা
## আরও দেখুন
* দেওবন্দি সংগঠনের তালিকা

## তথ্যসূত্র

## বহিঃসংযোগ
*ওয়েবসাইট

বিষয়শ্রেণী:কওমি মাদ্রাসার শিক্ষা বোর্ড
বিষয়শ্রেণী:দেওবন্দি সংগঠন
মোহাম্মেদ এল বারাদেই

**মোহাম্মেদ এল বারাদেই** মিশরের একজন উপরাষ্ট্রপতি এবং আন্তর্জাতিক পরমাণু শক্তি সংস্থা (আইএইএ) এর ডিরেক্টর জেনারেল। তিনি এবং আইএইএ ২০০৫ সালে শান্তিতে নোবেল পুরস্কার লাভ করেন।

## পারিবারিক জীবন
এল বারাদেই ১৯৪২ সালে কাইরোতে জন্মগ্রহণ করেন এবং সেখানেই বড় হন। তার বাবা মোস্তাফা এল বারাদেইও একজন খ্যাতিমান ব্যক্তি।

## প্রাপ্ত পুরস্কার
মোহাম্মেদ এল বারাদেই অনেক পুরস্কার পেয়েছেন। তার মধ্যে উল্লেখযোগ্য কয়েকটি হলো:
* শান্তিতে নোবেল পুরস্কার (২০০৫)
* দ্য ফ্রাঙ্কলিন ডি. রুজভেল্ট ফোর ফ্রীডমস অ্যাওয়ার্ড (২০০৬)।
* আমেরিকান একাডেমি অব অ্যাচিভমেন্ট।
* জেমস পার্ক মর্টন ইন্টারফেইথ অ্যাওয়ার্ড।
* মুসলিম পাবলিক অ্যাফেয়ার্স কাউন্সিল।
* "এল আথির" পুরস্কার।

## আরও দেখুন
* নোবেল বিজয়ী মুসলমানদের তালিকা

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:২০১১-এর মিশরীয় বিপ্লবের ব্যক্তি
বিষয়শ্রেণী:মিশরীয় গণতন্ত্রের সক্রিয় কর্মী
বিষয়শ্রেণী:কায়রোর ব্যক্তি
বিষয়শ্রেণী:মিশরীয় বিপ্লবী
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশরীয় মুসলিম
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:মিশরীয় নোবেল বিজয়ী
বিষয়শ্রেণী:মিশরের উপরাষ্ট্রপতি
বিষয়শ্রেণী:২১শ শতাব্দীর মিশরীয় রাজনীতিবিদ
আহমদ শামসুল ইসলাম

**আহমদ শামসুল ইসলাম** (৬ আগস্ট ১৯২৪ – ১৪ এপ্রিল ২০২৫) একজন বাংলাদেশী বিজ্ঞানী ও শিক্ষাবিদ। তিনি বাংলাদেশে প্লান্ট টিস্যু কালচার ল্যাবরেটরি ও বাংলাদেশ অ্যাসোসিয়েশন অব প্লান্ট টিস্যু কালচার অ্যান্ড বায়োটেকনোলজি (বিএপিটিসিবি) এর প্রতিষ্ঠাতা। ইসলাম পাটের দুটি জাত তোষা ও দেশির মধ্যে সংকরায়ণ ঘটিয়েছেন। শিক্ষা ও গবেষণায় অবদানের জন্য ১৯৮৭ সালে বাংলাদেশ সরকার তাকে দেশের সর্বোচ্চ সরকারি সম্মান একুশে পদকে ভূষিত করে।

## প্রারম্ভিক জীবন
ইসলাম ১৯২৪ সালের ৬ আগস্ট জন্মগ্রহণ করেন। তার পিতা মৌলভী সিরাজুল ইসলাম ছিলেন রাজশাহী কলেজ এবং পরে চট্টগ্রাম কলেজের শিক্ষক। তিনি কলকাতার প্রেসিডেন্সি বিশ্ববিদ্যালয় থেকে ১৯৪৫ সালে স্নাতক এবং ১৯৪৭ সালে স্নাতকোত্তর ডিগ্রি লাভ করেন। তিনি ১৯৫৪ সালে ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন এবং তার পোস্ট ডক্টরাল কাজের জন্য তিনি মার্কিন যুক্তরাষ্ট্রের ন্যাশনাল একাডেমি অব সায়েন্সেস থেকে "ক্যুরি স্মারক পুরস্কার" লাভ করেন। তিনি তার পোস্ট ডক্টরাল কাজ চালিয়ে যান এবং ১৯৬১-৬২ সালে ইথাকার কর্নেল বিশ্ববিদ্যালয়, ১৯৬২-৬৩ সালে ডেভিসের ক্যালিফোর্নিয়া বিশ্ববিদ্যালয়, ইউনেস্কোর ফেলোশিপ অর্জন করে যুক্তরাজ্যের নটিংহাম বিশ্ববিদ্যালয় এবং জাপানিজ সোসাইটি ফর প্রমোশন অব সায়ন্সেস থেকে ফেলোশিপ অর্জন করে টোকিও বিশ্ববিদ্যালয় সফরে যান।

## কর্মজীবন
ইসলাম ২০০৩ সালের ২১ আগস্ট ব্র্যাক বিশ্ববিদ্যালয়ে বায়োটেক বিভাগে এমএসসি ডিগ্রি উদ্বোধন করলে এই বিশ্ববিদ্যালয়ের পরামর্শক হিসেবে যোগ দেন।

তিনি গ্লোবাল নেটওয়ার্ক অব বাংলাদেশি বায়োটেকনোলজিস্ট (জিএনওবিবি) এর সঞ্চালকের দায়িত্ব পালন করেছেন। ২০০৮ সালে মাকসুদুল আলম তাকে পাটের জিনোম উদ্ভাবন প্রকল্প শুরু করার প্রস্তাব দেন।

## ব্যক্তিগত জীবন ও মৃত্যু
শামসুল ইসলামের স্ত্রী হোমায়রা ইসলাম। এই দম্পতির পুত্র ইউসুফ মাহবুবুল ইসলাম ড্যাফোডিল ইন্টারন্যাশনাল ইউনিভার্সিটির বর্তমান উপাচার্য এবং কন্যা জেবা ইসলাম সিরাজ ঢাকা বিশ্ববিদ্যালয়ের প্রাণ-রসায়ন বিভাগের অধ্যাপক। ইসলাম ২০০০ সালে মার্কিন যুক্তরাষ্ট্রের নাগরিকত্ব লাভ করেন। যুক্তরাষ্ট্রের অস্টিনে তিনি একটি বাড়ি কিনেছিলেন। তার স্ত্রীর মৃত্যুর পর তিনি দেশে ফিরে এসেছিলেন।

আহমদ শামসুল ইসলাম ২০২৫ সালের ১৪ এপ্রিল ১০০ বছর বয়সে ঢাকায় মৃত্যু বরণ করেন।

## প্রকাশনা
* *ফান্ডামেন্টাল অব জেনেটিকস* (১৯৭০)
* *বংশগতিবিদ্যার মূলকথা ও জিন প্রকৌশল*

## সম্মাননা
* ক্যুরি স্মরক পুরস্কার (১৯৫৪)
* বাংলাদেশ বিজ্ঞান একাডেমি থেকে স্বর্ণ পদক (১৯৮৭)
* শিক্ষা ও গবেষণায় অবদানের জন্য একুশে পদক (১৯৮৭)

## তথ্যসূত্র

## আরও পড়ুন
* 
* 

বিষয়শ্রেণী:১৯২৪-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী বিজ্ঞানী
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিজ্ঞান একাডেমির ফেলো